เรื่องร้องเรียน (ถนน) วันที่ 2022-06-10 06:09:24 — แขวงบางแคเหนือ เขตบางแค กรุงเทพมหานคร
ตามที่ฝ่ายสิ่งแวดล้อม และฝ่ายโยธา เขตบางแค ได้เข้าตรวจร้านส้มตำป้าราตรีเมื่อวันที่ 9 มิ.ย. 65 (เมื่อวานนี้) และได้มีคำสั่งให้ทางร้านหยุดประกอบการเพื่อปรับปรุงแก้ไข รวมทั้ง ขอใบอนุญาตก่อสร้างสิ่งปลูกสร้าง และใบอนุญาตประกอบร้านอาหารให้ถูกต้องตามกฎหมาย นั้น

ณ ขณะนี้ทางร้านก็ยังฝ่าฝืนและไม่ปฏิบัติตามกฎหมายและคำสั่งเขตบางแค โดยยังคงเปิดกิจการตามปกติ ซึ่งทางเขตบางแคสามารถตรวจสอบได้จาก Application Food Delivery ต่างๆ ได้แก่ Robinhood, Line Man, Shoppee Food ว่าทางร้านเปิดประกอบการอยู่หรือไม่

การที่ร้านส้มตำป้าราตรีมีพฤติการณ์ขัดคำสั่งเจ้าหน้าที่รัฐ และฝ่าฝืนกฎหมายเช่นนี้ ไม่ทราบว่าเขตบางแคจะดำเนินการอย่างไร

ที่สำคัญที่สุด การที่ชาวบ้านได้ร้องเรียนไปยังเขตบางแคว่าได้รับความเดือดร้อนการจากลักลอบก่อสร้างเพิงเพื่อค้าขายเชิงพาณิชย์ใกล้บ้านเรือนประชาชน โดยมิได้ขออนุญาตเจ้าหน้าที่เพื่อก่อสร้างอาคาร และไม่มีใบอนุญาตประกอบกิจการร้านอาหาร เหตุใดเขตบางแคยังคงจะพิจารณาใบอนุญาตให้ร้านค้าดังกล่าวสามารถดำเนินการได้ และสร้างความเดือดร้อนให้แก่ประชาชนต่อไป แทนที่จะรื้อถอนร้าน เพื่อลดผลกระทบที่มีต่อประชาชน

รบกวนเขตบางแคชี้แจงประเด็นต่างๆข้างต้นด้วยนะครับ